Document ID: 32013D0356

SKLEP POLITIČNEGA IN VARNOSTNEGA ODBORA ATALANTA/2/2013
z dne 2. julija 2013
o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta)
(2013/356/SZVP)
POLITIČNI IN VARNOSTNI ODBOR JE -
ob upoštevanju Pogodbe o Evropski uniji in zlasti člena 38 Pogodbe,
ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) ter zlasti člena 6 Skupnega ukrepa,
ob upoštevanju naslednjega:
(1)
Svet je v skladu s členom 6(1) Skupnega ukrepa 2008/851/SZVP pooblastil Politični in varnostni odbor (v nadaljnjem besedilu: PVO) za sprejemanje sklepov o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (v nadaljnjem besedilu: poveljnik sil EU).
(2)
PVO je 22. marca 2013 sprejel Sklep Atlanta/1/2013 (2), s katerim je kapitana Jorgeja NOVOJA PALMO imenoval za poveljnika sil EU.
(3)
Poveljnik operacije EU je priporočil, da se kapitana Petra LENSELINKA imenuje za novega poveljnika sil EU ter nadomesti kapitana Jorgeja NOVOJA PALMO.
(4)
Vojaški odbor EU to priporočilo podpira.
(5)
V skladu s členom 5 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo -
SPREJEL NASLEDNJI SKLEP:
Člen 1
Kapitan Peter LENSELINK je od 6. avgusta 2013 imenovan za poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo.
Člen 2
Sklep Atalanta/1/2013 se razveljavi.
Člen 3
Ta sklep začne veljati 6. avgusta 2013.
V Bruslju, 2. julija 2013

Labels: 11
15
18
5